โรงกลั่น-แบงก์ดันดัชนี7ก.พ.ปิดบวก0.85 จุด
หุ้นไทยวันที่ 7 ก.พ.ได้แรงซื้อจากหุ้นกลุ่มโรงกลั่น-ธนาคารพาณิชย์ดันดัชนีปิดื้ 985.63 จุด บวก 0.85 จุด มูลค่าซื้อขาย 24,267.71 ล้านบาท&nbsp;
7 ก.พ. 2554

หุ้นไทยวันที่ 7 ก.พ.ได้แรงซื้อจากหุ้นกลุ่มโรงกลั่น-ธนาคารพาณิชย์ดันดัชนีปิดื้ 985.63 จุด บวก 0.85 จุด มูลค่าซื้อขาย 24,267.71 ล้านบาท 
ดัชนีตลาดหลักทรัพย์แห่งประเทศไทย ปิดตลาดวันที่ 7 ก.พ. สามารถขึ้นมายืนในแดนบวกได้ โดยปิดตลาดที่ 985.63 จุด บวก 0.85 จุด หรือ 0.09% ซึ่งเป็นระดับที่สูงสุดของวัน หลังจากซื้อขายในแดนลบมาตลอดทั้งวัน โดยลดลงไปต่ำสุดของวันที่ 974.78 จุด มูลค่าการซื้อขาย 24,267.71 ล้านบาท
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ (บล.) พัฒนสิน กล่าวว่า แม้ว่า นักลงทุนจะมีความกังวลต่อกรณีข้อพิพาทชายแดนระหว่างไทย-กัมพูชา และการเตรียมยกระดับการชุมนุมของกลุ่มพันธมิตร เพื่อกดดันให้รัฐบาลลาออก แต่หุ้นในกลุ่มโรงกลั่นและธนาคารพาณิชย์ รวมทั้งกลุ่มสื่อสารบางตัวที่ปรับลดลงไปก่อนหน้านี้ ช่วยพยุงตลาดไว้ได้
"การซื้อขายในวันพรุ่งนี้ เชื่อว่า นักลงทุนยังจับตาสถานการณ์ชายแดนไทย-กัมพูชา การเมืองในประเทศ รวมทั้งการประกาศผลประกอบการของบริษัทจดทะเบียน" นายชัย กล่าว 
หลักทรัพย์ที่มีมูลค่าซื้อขายสูงสุด
PTT  ปิด 339.00 บาท  -6.00 บาท
PTTAR  ปิด 39.25 บาท +1.25 บาท
TMB  ปิด  2.22 บาท +0.16 บาท
PTTEP ปิด 176.50 บาท -1.50 บาท
BANPU ปิด 748.00 บาท -6.00 บาท